OBSH: Një në 10 të infektuar me COVID-19 është punonjës i shëndetësisë 
Numri i të prekurve dhe të vdekurve në Evropë është trefishuar krahasuar me një javë më parë 
Organizata Botërore e Shëndetësisë ka ngritur shqetësimin e infektimit me koronavirus, të një numri gjithnjë e më të madh punonjësish të shëndetësisë. Sipas drejtorit të organizatës për Evropën Hans Kluge, kjo ka ndikuar në aftësinë e shumë vendeve për t'iu përgjigjur pandemisë. Zoti Kluge tha gjithashtu se prej javës së shkuar, numri i përgjithshëm i të infektuarve apo I atyre që kanë humbur jetën si pasojë e COVID-19 është trefishuar në Evropë. Ai përmendi Spanjën, Francën, Gjermaninë e Zvicrën si vendet më problematike. Autoritetet e Organizatës Botërore të Shëndetësisë bënë të ditur të enjten se në çdo dhjetë persona të prekur nga COVID-19, një prej tyre është punonjës i kujdesit shëndetësor. Kjo, sipas drejtorit të OBSH-së për Evropën ka ndikuar në aftësinë globale për t'iu përgjigjur pandemisë së koronavirusit. thotë doktor Hans Kluge, Drejtor i OBSH-së për Evropën gjatë një konference për shtyp në Kopenhagen. Për sa i takon numrit të të infektuarve apo atyre që kanë humbur jetën si pasojë e COVID-19 zoti Kluge tha se situata paraqitet më problematike veçanërisht në Spanjë, Francë, Gjermani dhe Zvicër. tha ai. Por zoti Kluge shtoi se pavarësisht seriozitetit të situatës ka dhe shenja inkurajuese duke iu referuar rastit të Italisë. Megjithatë ai paralajmëroi, se është ende shumë herët të thuhet se pandemia po arrin kulmin e saj në atë vend. tha ai. Në rang botëror pandemia e koronavirusit ka infektuar më shumë se 487 mijë vetë ndërsa ka shkaktuar vdekjen e mbi e 22 mijë personave. Përhapja e shpejtë e virusit ka goditur rëndë ekonominë globale dhe sistemet e kujdesit shëndetësor si dhe ka detyruar qeveritë e shumë vendeve të marrin masa kufizuese për lëvizjen e popullsisë.